بغاني الجن الجزء 11 محتوى القصة فقت فصباح لقيت ايناس باقة ناعسة نضت لحمام غسلت بدلت علي رجعت كنفيقها جنان.. ايناس نوضي ره صبح لحال ايناس.. متخليش بنادم ينعس تي مالك جنان.. تي نوضي من تما ره طلعات شمس بغيت نخرجو شوي نبدل جو ايناس.. ها هي نايضة ناضت ايناس مشات لحمام حتى غسلات حالتها خرجات خرجات حوايج من شانطة ديالها عطاتني سروال جينز في ازرق فاتح جدا وحزام في البني ديال مع واحد الكاب في البني وتيشورت فالبيض وصباط في الابيض جاوني طوووب شعري درت ليه ظفيرة لبست دول حوايج وحتا ايناس لبسات جات تتحمق هزيت صاكي وخرجنا انا وايناس نزلت لتحت فطرنا شوي تيبانو لينا امين و منير جالسين مع شي بنات كيضحكو ناشطين بغيت نقج دك مول طارو ديال متير عصبني ايناس.. جنان واش ماشي هادوك امين ومنير جنان.. اه هوما وشكون من غيرهم ايناس.. شفتي امين نلشط وفرحان مع راسو غا بلاتي عليه جنان.. وحتا دك وجه لقرد ديال خوك كيضحك حتا بانو ضراسو ايناس.. جنان نطلب واحد طليبة بليز جنان.. طلبي ايناس.. غنمشيو عندهم ونتي ديري شي حاجة تخير ليهم هد لخرجة جنان.. وانا مالي واش حماقيتي ايناس.. عارفاك تا نتي كاشواي من لغيرة بحالي عتارفي لمرض جنان.. اه صافي هاني عتارفت يلاه نوضي غنوريو ليهم نشاط نضنا مشينا عندهم وقفنا عليهم منير.. صباح نور جنان.. صباح الحب اوجه القرد هزيت لعصير لي تما وكبيتو على وجه منير منير.. اشهادشي كديري ةاش حماقيتي جنان.. اوبس مسيو امين نسيناك هزيت واحد لكاس عصير اخر كبيتو على امين فرحات ايناس نهاركم مبروك الحباب وهربنا انا وايناس خرجنا ايناس.. عبرتي عليكم هههههه جنان... اوا اشنو خرجتا انا وايناس تسارينا وضرنا صور دوزنا نهار زوين تغدينا فبرا ولكن توحشت منير ولخصام ديالنا انا وياه بقينا تندورو حتى وصل وقت الكسكروط ومشينا لواحد لكافي شوي صونا تلفون ايناس كان منير سولها فين حنا وقالتها ليه وداز شوي ها هو جاي هو وامين بدلو لحوايج لبس منير لباس رياضي جا معاه كيحمق اح ودوك العوينات جاو كلسو منير.. مساء نور الخيبوعات جنان.. مساء نور معفونين منير.. هههه وخا عليك علاش كبيتي عليما لعصير جنان.. عجبني راسي هههه منير.. معجبوكش لبنات ره ظريفات جنان.. ولاش جاي لعدنا منير.. جاي عند ختي جنان.. مزيان كلينا فدك كافي ومشيت نغسل فلحمام غسلت غير خرجت ونا نلقا منير تما جرني ولصقني معا صدرو وباسني من فمي فعنف دفعتو جنان.. اشكدير بعد مني منير.. علاش نبعد منك انا باغي نبقا معك جنان.. معندك لحق تقرب ليا منير.. بزز منك جنان مابقيتش قادر نصبر انا كنبغيك اجنان جنان.. واش كتهضر من قلبك واش عارف اش تتقول منير.. اه بصح اجنان انا كنبغيك ونتي انا متاكد كتبغيني اجنان جنان.. عافاك امنير متبغينيش عافاك اهى اهى اهىنزلو دموعي شلال وعنقني منير تانا عنقتو وطلق مني شدتي وجهي منير.. مالكي اجنان واش نتي مكتبغينيش جنان.. انا كنبغيك امنير ولكن انا ماشي ديال الحب امنير كينين شي حوايج معارفهم علي منير.. قولي اشنو هما هد لحوايج انا باغيك كما نتي اجنان انا باغيك تكون حلالي مابقيتش قادر من نهار شفتك ونتي ساكنة فعقلي وقلبي جنان.. سمحليا امنير ولكن خاثك تنساني يلاه بغيت نمشي وشدني ورجعني لعندو وعنقني منير.. عافاك متقوليش لي هاكا نتي كتبغيني وانا كنبغيك علاش منعيشوش فسعادة قولي لي شنو هد لحوايج لي معارفاش شوي سمعنا لغوات ديال ايناس مشينا كنجريو لقيت ايناس طايحة وشادة فحنكها تتبكي ودم خارج من نيفها نوضها امين وجلسها على الكرسيجرينا لعندها منير.. اش واقع ليك ايناس واش نتا ضربتيها امين امين.. لا اخوي علاش نضربها كنا جالسين حتا طاحت في الارض وشادة حنكها بحالا صرفقها شي حد انا سمعت تصرفيقة على وجهها ما فهمت والو منير.. ايناس اشنو هادشي واقع ليك جنان.. ماشب وقت اسئلة خاصها تغسل نيفها منير.. هاني معاكم ايناس.. متهافش علي اخوي انا بخير غنمشي غير مع جنان منير.. تا ترجعو ديتها لحمام غسلات نيفها ولكن حنكنا ولا حمر بزاف جنان.. ايناس هو هو ياك ايناس.. اه دك المصيبة هو لي صرفقني الله ياخد فيه لحق هد ضربة ديال ليومة قاصحة بزاف جنان.. انا سباب ايناس انا سبب سمحي ليا بزاف ايناس.. نتي مدرتي والو اجنان مابقايش تلومي فراسك انا لي محافظتش على لخاتم صافي موقع والو جنان.. كيفاش موقع والو حنكك والا حمر ايناس.. ماشي مشكيل اجنان متزيديش فيه جنان.. ايناس انا غنعطيك لقلادة منقدرش نشوف تتموتي ونسكت ايناس.. واش حماقيتي اجنان متعصبينيش كتر مانا معصبة ره هادشي لي بغا سيفاخور بش يقتلك بكل سهولة انا مغايدير ليا والو كوني هانية جنان.. اوا اشغندير ايناس قولي لي نتي دخلتي فشي حوايج مخاصك دخلي فيهم من لول ايناس انا لهد سبب مابغيتكش تدخلي فهادشي خفت عليك كون بقيتي فتقارك ميوقع والو ايناس.. واش نتي عندك شي عقل كون مدخلت كون نتي دبا فعداد الموتى انا معاك اجنان ومنخليكش جنان.. ايناس انا مغيوقع لي والو انا خايفة عليك نتي تكيد تينتاقم مني هد طريقك نتي خليه يبان قدامي انا لي غنقتلو الحمار شوي سمعنا دقان منير لي كيدق منير.. ياك لباس علاش تعطلتو جنان.. لاباس ها حنا خارجين خرجنا انا وايناس مشينا لطابلة جلسنا فيها امين.. ايناس ممكن تشرحو اشنو واقع معك واش نتي بخير دبا ايناس.. انا بخير امين بلا ما تشطن منير.. كيفلش منتشطنوش عليك شوفي حنكك ولا حمر انا متاكد انكن كتخبيو شي حاجة علينا ونتي اجنان عارفة كلشي قولو لينا لش واقع جنان.. اشغنقوليك امنير مغتيقنيش منير.. هضري انا كنتيق فيك جنان.. مغاتيقنيش الا قلت لك بلي ختك صرفقها جن بسبابي انا منير.. كيفاش اش هاد الهضرة عودنا ليهم انا وايناس كلشي ما خبينا تا حاجة منير وامين تصدمو بزاف جنان.. انا سبب فكلشي كون غير مدخلتش لداركم وسببت ليكم مشاكيل ايناس.. لمرض اجنان نتي مدرتي والو ماذيتي تا واحد منير.. ايناس نتي ديما كما كنعرفك ممسؤولاش مدامك قررتي تعاونيها على ضيعتي لخاتم وجنان لشهور محافظة على الخاتم والقلادة ومن الفوق كدير كاع شغل وخدمات وكلشي وعمرها ضيعاتو نتي فيوم جليتيه جنان.. انا سبب امنير بلا ما تلومها هي منير.. جنان كون معاوناتش ليناس كون قتلك دك المصيبة فعلا تجنان كان معك كلشي قاسي فحياتك مع من انس لا من جن ودبا عرفت علاش رفضتيني ايناس.. بلاتي كيفاش رفضاتك هي متقولي اجنان رفضتي خوي الله يعطيك لحماق كتر من هداك علاش نتي هاكة لمرض جنان.. ايناس عاجلا او اجلا عارفة راسي غيجي نهار لي يقتلوني فيه مدام ان حياتي مهددة مكين لاش نعذب معايا حد شدلي منير يدي منير.. جنان انا معاك مغنتخلاش عليك حيدت يدي من يديه جنان.. منير انا مابغيتكش تكون معايا قلب ليك على وحدة خرا كاع لي بغاوني ماتو عافاكم كرهوني منير.. تيقي بيا اجنان انا غنعاونك وندير كل جهدي نخلصك من محنتك جنان.. اوا يلاه نرجعو لاوطيل ياك ليوم نرجعو للمغرب منير.. اه ليوم نرجعو جنان.. بغيت نتصورو امنير هنا منير.. وخا نخرجو نتصورو خرجنا تصورنا انا ومنير كتصورنا ايناس وفرحانة من بعد مشينا لاوطيل دارت ايناس ثلج لوجهها حتى برا وختافات دك حمورية من بعد جمعنا كلشي وخرجنا لقينا منير كيتسنانا نزلنا ورجبنا فطوموبيل انا لحزن وندم قربو يهلكوني خايفة على ايناس بزاف طول طريق ايناس فرحانة غير كضحك تقول مكين والو انا غير ساكتة مكنهضرش حتى وصلنا لامطار وركبنا فطيارة جلست مع منير ايناس جلسات مع امين بانو لي واخدين راحتهم كيضحكو بحالا منير مكينش مفهمت تا وزة انا غير ساكتة منير.. جنان مالكي ساكتة بلا ما تشغلي بالك عندي واحد صاحبي باباه خبير في هد الامور وغيقدر يعاونا جنان.. بصح علاه امنير نتهنا شدلي منير يديا وباسها وبقا شادها منير .. انا عمرني نفرط فيك اجنان نتي هي لبنت لي كنبغي وبغيتك تكوني ام اولادي عافاك كوني قوية وكوني متفائلة بالخير جنان.. تانا كنبغيك امنير يا ربت نتخلص من هد لمشاكل وتكون حلالي منير.. اححح على زين ديالي شحال زوينة منير في فمك من بعد نعست انا ومعنقاه ما فقت تا وصلنا للمغرب فيقني منير نزلنا من طيارة وتعشينا في المطار من بعد مشينا للفيلا لقينا تما لالحة حليمة جالسة فصالوم سلمنا عليها حليمة .. على سلامتكم كلنا.. الله يسلمك منير.. ماما علاش بقيتي تال هد لوقت حليمة.. مابغيتش ننعس تا نشوفكم ايناس.. توحشتك اماما عنقات ايناس ماماها وتا منير تعانق معاهم وانا لقيت راسي زايدة يلاه بغيت نمشي لبيتي حليمة.. جنان اجي ابنتي نعنقك تا نتي فين غدا مشيت تانا عنقتها لالة حليمة طيبة بزاف من بعد مشبت لبيتي وطحت كاو نعست تا صباح فقت بكري جففت دار ونقيتها لتحت طبعا و شوي بانو لي لبنات ومدام سمية طالعين سلمت عليهم ريم وعيشة .. علا سلامتك جنان.. الله يسلمكم مدام سمية بغيت تعطيني اذن نخرج سمية.. وخا اصلا ساليتي شغلك جنان.. شكرا هبطت لتحت حليت لماريو خديت ذهب لي خلات ليا ماما مسكينة درتو فصاك وطلعت وخرجت من لفيلا شديت طاكسي ومشيت لواحد لقيسارية وبعت دك ذهب كولو وديت دوك لفلوس حطيتهم فكونط ديالي غير خاوي وخليت منهم شوي شريت لي خاصني وتغديت غير على برا تنفكر فهاشي لي تيوقع معايا معرفت اشغندير كنفكر حتى قطعتي صوت تلفون طليت لقيت نمرة غريبة رديت جنان.. الو شكون معايا متصل.. شكون غيكون من غير منير احبيبة ديالي جنان.. كي صبحتي لباس منير.. ماشي بخير جنان بخوف.. ياك لباس مالك منير.. حتى نشوفك نولي بخيرجنان.. خلعتني امنير واش عندك شي عقل منير.. علاه خليتيه ليا قولي ليا فينك دبا جنان.. ههه زعما انا فواحد قهوة يلاه تغديت ونتا فينك منير.. قولي سميتها بغيت نجي لعندك العمر نخرجو شوي بوحدنا عطيو ليه سميتها ودازت شي عشرين دقيقة وها هو جا دخل للمقهى سلم علي من لوجه زعم سيد جنان.. اهيا وليتي كتزعم رحنا فمكان عمومي واش بغيتي تفضحنا منير.. نتي مراتي تا حد معندو سوق فينا الحب ديالي جنان.. امتا تزوجنا هه منير.. قريب نتزوجو وتكوني ملكي ره هضرت مع ماما وايناس فرحانين بزاف جنان.. واش بصح امنير منير.. اه ونزيدك ليوم نتخطبو فلعشية جنان.. واش وافقات ماماك منير.. اه وعلاش متوافقش تلقا عروسة حسن منك جنان.. انا غنطير من لفرحة امنير كنبغيك بزاف وكنموت عليك منير.. وانا كتر منك يا اغلى ما عندي نوضني من الكرسي وعنقني وهزني كيدور بيا وناس كيتعجبو شي كيضحك جنان.. منير حطني شوهتينا منير.. هههه لا مابغيتش وبزز بش حطني وشوي جا عندنا مول لقهوة مول لقهوة .. اشهد لفضيحة دايرين هنا ره توما فمكان محترم منير.. متخربش لينا فرحتنا حنا اليوم غنتخطبو وغنتزوجو وهضر منير بصوت عالي بحال شي هبيل منير.. اليوم غنتخطبو واش سمغتونا وقريب نتزوجو بفيتكم تدعيو معانا صفقو لينا ناس كاملين لي كاينين تما مول لقهوة.. الله يجمعكم في الحلال وبالرفاه والبنين منير.. امين منير.. اشهادشي جنان.. شريت لي خاصني لحوايج منير.. مالكي شريتي حوايج انا نشري ليك لي خاصك جنان.. صافي شريت منير.. مقنعتنيش يلاه دبا ناخدو الخاتم مشينا لواحد لمخل ديال ذهب خدا لي منير واحد الخاتم من اختياري زوين بزاف وخدا لي واحد لعقد ذهب تيحمق مع براسلي ديالو وطوانg وواحد تاج صغير من بعد مشينا لواحد المول خدا لي منير بزاف لحوايج ولو جيت انا نشريهم غنخسر كاع فلوس ذهب وخا مابغيتش ولكن لي فراسو فراسو درنا كسكروط برا من بعد رجعنا لفيلا عوني منير ديت لحوايج لبيتي لتحت منير.. مغتبقايش فهظ لبيت اجنان جنان.. مالو لبيت زوين منير.. غتطلعي للفوق لبيت راجلك ومن اليوم اتسمعي غير كلمة راجلك وشوفي بغيتك تولدي لي توام الا مولدتيهمش انتزوج عليك ها جنان..كيفاش غتزوج علي اوا سير اسيدي دبا دبر على وحدة خرا وخوي طريقي منير.. ههههه وايك على لعصبية ديالي ههه غير كنضحك معك احبيبة ديالي نتي بوحدك لي بغيت ومت بغيت تا وحدة من غيرك مابقيت تنشوف تا حد من غيرك ايناس داخلة علينا كي العجاجة ايناس.. احم احم هي حتى انا ماكنبانش ليك الغدار غير شفتي جنان نكرتينا منير.. ولا ماشي هكاك قاطعاتو ايناس.. اشنو هي دبا كتفلا ليا على صاحبتي الغذار منير.. لي قلتها وحلت هاني خارج نتلاقاو في العشية احياتي جنان.. وخا اعمري كنبغيك ايناس.. احم احم كونو تحشمو مكتشوفوش سيليباطير حداكم هنا منير.. ومالي انا مالي هههه خرجت منير وبقينا انا وايناس ايناس.. مبروك يا حبيبة ديالي جنان.. العقبة ليك ايناس.. عندي لك خبر جنان.. خبار الخير ايناس.. اليوم غنتخطبو بجوجنا امين غيجي يخطبني هو ومو وباه تعانقنا انا وايناس جنان.. انا فرحانة بزاف ايناس غنتخطبو فنفس نهار عرفتي الا تزوجنا بغيت الا ولدت ولد ونتي بنت نزوجوهم وايضا العكس ايناس.. وخا انسيبتي هههه نتمنا نشوفو ولادنا هداك احسن نهار اجنان يحفظك ليلي الحبيبة ديالي يلاه دبا ادوشي ره جبت ليك قفطان وجبت ليا تانا غتدوشي وتجي لعندي للفوق جنان.. وخا دوشت وغتاسلت وخديت معايا دك العقد وتاج وكلشي ديالو لي شرا ليا منير اما لخاتم معاه طلعت لقيت دار مزوقة بالبالونات والورد فثالون والبنات تيطيبو لعشا فلكوزينة دخلت عندهم للكوزينة جنان.. الله يعاونكم ريم وعيشة.. مبروك عليك اجنان تستاهلي كل خير جنان.. الله يبارك فيكم سمية.. الله يسعدك ابنتي جنان.. امين نخليكم دبا ومن بعد وطلعت عند ايناس لقيت تما لالة حليمة سلمات عليا حليمة .. مبروك عليكم ابنتي انا فرحت بزاف وميلقاش منير حسن منك جنان.. الله يبارك فيك اخالتي الله لا يحشمنا تاثرت بزاف تمنيت لو ماما معايا فهد اللحظات طاحو ليا دموعي عنقاتني خالتي حليمة وايناس حليمة.. انا معاك ابنتي عتابريني بحال ماماك اجنان مابغيتكش تحسي بنقص حيت مستقبلا ايجيونا الحفايد ولكن انا غنسمي لولد بسمية جدو ولبنت نتي سميها بسمية لي تبغي جنان.. هههه ان شاء الله اخالتي هادشي لي كنتمناو يلاه لبسو قفاطنكم انا نزل نشوف لبنات فلكوزينة عطاتني ايناس واحد قفطان بحال ديالها خداتهم بحال بحال في الاصفر لبسنا عدلات لي شعري بسيشوار دارت ليا وحتى انا عدلت ليها شعرها ودرنا لمكياج لبست العقد ديال والتاج وانا تفاجئ بايناس حتا هي لبست نفس العقد وتاج ايناس.. بلا ما تفاجئي خوي جابو لي وخباه عليك انا قلت ليه مايقوليك والو على لخطبة ديالي بغيتك تسمعينا مني جنان.. الله يحفظك ليلي ازين ديالي جيتي تتحمقي امين غيحماق ايناس.. خليهم يحماقو علينا شوي سمعنا طوموبيل شدات فيا ايناس باينة عليها متوترة ايناس.. جنان انا متوترة بزاف جنان.. تانا ايناس متوترة بقينا تما شوي وجات لالة حليمة لابسة قفطان تا هي جات انيقة حليمة.. تبارك الله على بنياتي جيتو تتحمقوجنان.. الله يبارك فيك الالة حليمة.. قولي خالتي من ليوم جنان.. وخا اخالتي يلاه تنزلو دبا نزلنا معاها ولقيناهم جالسين فصالون امين وباه وامو باينة عليهم ناس طيبين لقينا سلام وسلمنا عليهم منير شد ليا مابغاش يطلق حتى خنزتو شوهنا هه وجلسنا انا وايناس منير وامين جاو تيحمقو ومحيدوش منا عينيهم تعشينا وركبو لينا لخواتم وتصورنا حليمة.. مبرووك عليطم اوليداتي منير.. الله يبارك فيك ايناس.. الله يحفظك اماما سلمات علينا خالتي حليمة فرحنا كلنا من بعد مشا امين والديه وانا وايناس طلعنا حيدنا لقفاطن وجلسنا وحيدنا كلشي وتكينا فناموسيتها يتبع في الجزء الأخير التنقل بين الأجزاء معظم التعليقات تم إخفاءها بواسطة الفيسبوك نحاول بكل الوسائل المتاحة إستعادتها في أقرب وقت ممكن.